Yasir al-Dawsari

Yasir ibn Rashid al-Dawsari (Arabic: ياسر بن راشد الدوسري, romanized: Yāsir ibn Rāshid al-Dawsarī; born 6 August 1980) be a Saudi Islamic scholar wey serve as one of de imams of Masjid al-Haram since 2019. A khatib den qāriʾ, he lead Taraweeh denTahajjud prayers at Masjid al-Haram from 2015 wey he sanso serve as de imam of several mosques insyd Riyadh since 1995. 

Na dem born Al-Dawsari insyd de Saudi governorate of al-Kharj, southeast of de capital, Riyadh. Na Al-Dawsari be a student of a group of 'ulama den sheikhs, wey dey include Abd al-Aziz Al al-Shaykh, Salih al-Fawzan, den Ibn Jibrin. He sanso learn qira'at plus several shuyukh den qaris, wey dey include Bakri Al-Tarabichi den Ibrahim Al-Akhdar. Near de end of 2023, ein four-year contract as imam expire, wey he no lead prayers at Masjid al-Haram for about five-den-a-half months. Na dem since reappoint am as an imam of Masjid al-Haram insyd Makkah.

 Career 

 Imam of Masjid Al-Haram 
On 29 Sha'ban 1436 H (15 June 2015), King Salman bin Abdulaziz issue an order for Al-Dawsari make he cam be one of de Imams of Taraweeh den Tahajjud at Masjid Al-Haram during Ramadan. He carry out dat order for five years. On 13 Safar 1441 H (12 October 2019), King Salman appoint Sheikh Yasser as a permanent imam at Masjid Al-Haram. Dem believe he be de youngest imam dem appoint at de Grand Mosque insyd Makkah, he lead ein first prayer insyd Masjid Al-Haram during de Maghrib den Isha prayers on Saturday, 13 October 2019.

Apart from he be an imam, Al-Dawsari sanso be an adviser to General Presidency of Haramain since 2020. Na dem appoint am for dat position after Abdul-Rahman Al-Sudais, Head of de General Presidency of Haramain, decide to reorganize de ranks of de advisory body of dat government agency.

 Khatib of Masjid Al-Haram 
About three years after dem appoint Al-Dawsari as an imam of Masjid Al-Haram, Sheikh Al-Sudais announce say Al-Dawsari sanso be appointed as a khatib of Masjid Al-Haram plus King Salman ein approval insyd December 2022.

 End of First Contract 
After de completion of ein four-year contract as imam, na dem excuse Sheikh Yasser from de post insyd October 2023. Chaw call for ein return, plus an online survey wey dey show say 94% of respondents wish to see am reinstated as imam.

 Second contract 
Nearly six months after de contract ein expiration, on Shaʻban 26, 1445 (7 March 2023), Sheikh Abdul Rahman Al-Sudais announce de re-appointment of Sheikh Yasir al-Dawsari as an imam of Masjid al-Haram, wey dey start from Ramadan 1445 (2024)

 References 

Category:Human
Category:1980 births
Category:Saudi Arabian imams
Category:Imams of Masjid al-Haram
Category:Saudi Arabian Sunni Muslim scholars of Islam
Category:Saudi Arabian Quran reciters
Category:Imam Muhammad ibn Saud Islamic University alumni
Category:Imams of two holy Mosques
Category:People wey komot Mecca
Category:2026 Wiki Dey Love Ramadan Contributions